section_heading: Pozadina
paragraph_text: Tijekom snimanja Black Eartha, Arch Enemy je zapravo bio samostalni glazbeni projekt gitarista Michaela Amotta. Iako za pjevača Johana Liivu u knjižici albuma piše da je svirao bas-gitaru, Michael je to opovrgnuo u jednom intervjuu, izjavljujući da je bilo tako napisano kako bi se album "više činio grupnim uratkom". Christopher Amott, koji je u to vrijeme pohađao glazbenu akademiju, na albumu je svirao samo solističke gitarističke dionice.